钦定古今图书集成/明伦汇编/氏族典/第407卷 > 《廖用贤尚友录》 > 许攸
## 钦定古今图书集成/明伦汇编/氏族典/第407卷 > 《廖用贤尚友录》 > 许攸

按《魏略》，攸字子远，南阳人。少与袁绍及太祖善。初平
中，随绍在冀州。官渡之役，谏绍勿与太祖相攻，不可，
乃亡诣太祖。后得冀州，攸有功焉。攸自恃勋劳，时与
太祖相戏，至呼太祖小字，太祖嫌之。其后从行出邺
东门，顾谓左右曰：“此家非得我，则不得出入此门也。”
人有白者，遂见收。